
	Projekta redakcija
	Iebildums / Priekšlikums
	Autors

	1.
	Noteikumu projekts
10. Augstskola un koledža gada pārskatu par 2024. gadu sagatavo un publicē līdz 2025. gada 1. aprīlim.
	Iebildums
Lūdzam precizēt noteikumu projekta 10.punktu, ņemot vērā, ka 2025.gada maijā noteikumu projekts vēl nav pieņemts.
Piedāvātā redakcija
-
	Inese Sirbu (KASE)

	2.
	Noteikumu projekts
8. Valsts augstskola papildus šo noteikumu 7. punktā noteiktajam, gada pārskatā iekļauj:
	Priekšlikums
Lai ievērotu vienotu terminoloģiju visā noteikumu projektā, lūdzam precizēt 8.punkta ievaddaļu, aiz vārdiem "gada pārskatā" papildinot ar vārdiem "par savu darbību".
Piedāvātā redakcija
-
	Inese Sirbu (KASE)

	3.
	Noteikumu projekts
8.1. izdevumus personālam, norādot kopsummu akadēmiskā personāla atlīdzībai, informāciju par akadēmiskā personāla skaitu pilna darba laika ekvivalenta izteiksmē, kā arī akadēmiskā personāla vidējā atalgojuma līmeni sadalījumā pēc akadēmiskā personāla amatiem (profesori, asociētie profesori, docenti, lektori, vadošie pētnieki, pētnieki, asistenti);
	Priekšlikums
Lai nodrošinātu vienveidīgu un salīdzināmu informāciju publiskajā pārskatā, lūdzam precizēt, vai publiskajā pārskatā norāda izdevumus atbilstoši budžeta izpildei vai par pārskata gadu aprēķināto summu. 
Piedāvātā redakcija
-
	Inese Sirbu (KASE)

	4.
	Noteikumu projekts
8.4. augstskolas padomes apstiprinātu gada finanšu rezultātu (ieņēmumu un izdevumu) pārskatu.
	Priekšlikums
Lai nodrošinātu vienveidīgu un salīdzināmu informāciju par augstskolu finanšu rezultātiem, lūdzam precizēt, vai noteikumu projekta 8.4.apakšpunktā minēto pārskatu sagatavo par pārskata gadā saņemtiem un izlietotiem naudas līdzekļiem vai par aprēķinātiem ieņēmumiem un izdevumiem, kā arī anotācijā aprakstīt šī pārskata detalizāciju.
Piedāvātā redakcija
-
	Inese Sirbu (KASE)

	5.
	Noteikumu projekts
9. Valsts dibināta augstskola un valsts dibināta koledža, papildus gada pārskatam, publicē savā tīmekļa stipendiju nolikumu un iekšējos noteikumus, kas nosaka atlīdzības noteikšanas kārtību, personāla politiku un grāmatvedības kārtošanas kārtību.
	Priekšlikums
Lūdzam precizēt noteikumu projekta 9.punkta redakciju:
1. aiz vārda "tīmekļa" papildinot ar vārdu "vietnē";
2.aiz vārdiem "gada pārskatam" papildināt ar vārdiem " par savu darbību";
3.vārdus "grāmatvedības kārtošanas kārtību" aizstāt ar "grāmatvedības uzskaites kārtību" atbilstoši Ministru kabineta 2018. gada 13. februāra noteikumos Nr. 87 "Grāmatvedības uzskaites kārtība budžeta iestādēs" lietotajam terminam.

Ņemot vērā, ka atbilstoši Ministru kabineta 2021. gada 28. septembra noteikumu Nr. 652 "Gada pārskata sagatavošanas kārtība" 7.punktam no valsts budžeta daļēji finansētas atvasinātas publiskas personas finanšu pārskatam pievieno grāmatvedības uzskaites principu aprakstu, kas kopā ar finanšu pārskatu pieejams Valsts kases tīmekļvietnē, aicinām izvērtēt noteikumu projekta 9.punktā minēto prasību valsts dibinātas augstskolas un koledžas tīmekļvietnē publicēt iekšējos noteikumus, kas nosaka grāmatvedības uzskaites kārtību. 
Piedāvātā redakcija
-
	Inese Sirbu (KASE)



